Vrou vas oor moord op kêrel | Maroela Media
Vrou vas oor moord op kêrel
'n Vrou (25) is in hegtenis geneem in Frankfort in die Vrystaat vir die moord op haar kêrel.
Kapt. Livhuhani Hani, woordvoerder van die polisie, het gesê Mpho Ramakonopi (36) was by 'n onwettige kuierplek in Namahadi toe die voorval plaasgevind het.
Hulle het gestry oor 'n beweerde verhouding waarin Ramakonopi glo betrokke was.
"Die vrou het glo 'n bierbottel gebreek en Ramakonopi in die nek daarmee gesteek. Die slagoffer is na die Mafube-staatshospitaal gehaas vir behandeling, maar is by sy aankoms dood verklaar," het Hani verduidelik.
Dit volg ná nog 'n voorval verlede week waarin Nomusa Mngomezulu (47) ook haar kêrel, Oupa Mashinini (43), met 'n mes in die nek doodgesteek het nadat hulle ook 'n rusie by 'n kuierplek gehad het. Hy is ook na die Mafube-hospitaal geneem vir behandeling en by sy aankoms dood verklaar.
"Die polisie maan die publiek om te wag tot hulle nugter is voordat hulle argumente probeer uitstryk," het Hani gesê.
Aardbewing in Botswana skud SA
Klag teen SA regering oor taalregteskending
Ek wil net dit laat weet ek bly in Vereeniging ek het 'n aard skudding van ongeveer 15/20 sek ondervind met met ligte trillings daar na dit was erg
ag toemaar dames. oor drie maande trek julle weer sassa.
Ha, ha, waarvandaan sal iemand wat onder invloed van alkohol verkeer die insig kry dat hy/sy moet wag tot hy/sy nugter is voordat hy/sy argumente kan uitstryk?